SCB-KTB-TISCO เฮลั่นงบ Q4 โตระเบิด หลังศาลฯอนุมัติแผนฟื้นฟู SSI
SCB-KTB-TISCO เฮลั่นงบ Q4 โตระเบิด หลังศาลฯอนุมัติแผนฟื้นฟู SSI
15 ธ.ค. 2559

ผู้สื่อข่าวรายงานว่า แหล่งข่าวรายหนึ่งเปิดเผยกับ “ข่าวหุ้นออนไลน์” ศาลล้มละลายกลางได้อนุมัติแผนฟื้นฟูกิจการของบริษัท สหวิริยาสตีลอินดัสตรี จำกัด (มหาชน) หรือ SSI หลังจากได้มีการนัดฟังคำสั่งในวันนี้ (15 ธ.ค.) โดยมีการคาดการณ์กันว่าหลังศาลฯสั่งให้ SSI เข้าสู่แผนฟื้นฟูกิจการ นั้นมีโอกาสที่ศาลอาจมีการบังคับคดีให้ SSI ขายสินทรัพย์บางส่วนชำระคืนเจ้าหนี้ด้วย จากกรณีดังกล่าวจะส่งผลให้เจ้าหนี้ทั้ง 3 รายจะสามารถบันทึกกำไรจากการตั้งสำรองหนี้สูญได้ทันภายในไตรมาส 4/59 อีกทั้งส่งผลให้หนี้ที่ไม่ก่อให้เกิดรายได้ (NPL) ลดลง และ Coverage Ratio เพิ่มขึ้นอย่างมีนัยสำคัญ
ทั้งนี้ SSI มีเจ้าหนี้รายใหญ่ร่วมปล่อยกู้ 3 ราย คือ ธนาคารไทยพาณิชย์ จำกัด (มหาชน) หรือ SCB , ธนาคารกรุงไทย จำกัด (มหาชน) หรือ KTB บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO
โดย SCB มียอดหนี้เสียจากการปล่อยสินเชื่อให้กับ SSI กว่า 1.15 หมื่นล้านบาท ส่วน KTB มี 1.06 หมื่นล้านบาท และ TISCO มี 821 ล้านบาท 